Фаіна Ранеўская

**Фаі́на Ране́ўская** (; , Таганрог — , Масква) — савецкая акторка тэатру і кіно, народная артыстка СССР (1961), тройчы ляўрэатка Сталінскай прэміі (1949, 1951, 1951).

## Біяграфія
Нарадзілася 27 жніўня 1896 году ў Таганрозе ў сям'і выхадцаў зь Беларусі. Скончыла Таганроскую Марыінскую жаночую гімназію. Захаплялася тэатрам з 14 гадоў. 

У 1915 годзе пераехала ў Маскву. Жыла ў пакойчыку на Вялікай Нікіцкай. У гэтыя гады пазнаёмілася з М. Цьвятаевай, В. Мандэльштамам, У. Маякоўскім, упершыню сустрэлася з В. Качалавым. Ва ўспамінах Ф. Ранеўская адзначае, што была закаханая ў Качалава і захаплялася ягонай гульнёй.

Сваім адзіным каханьнем называла акторку Паўлу Вульф.

Сябра Саюзу кінематаграфістаў СССР.

Пахаваная ў Маскве на новых Данскіх могілках. 

## Творчасьць
У тэатры дэбютавала ў 1915 годзе. 

У кіно дэбютавала ў 1934 годзе ў фільме М. Рома «Пампушка». У 1939-1941 гадах - акторка кінастудыі «Масфільм», у 1941-1943 - Ташкенцкай кінастудыі (цяпер Узбэкфільм).

Прымала ўдзел у агучваньні мультфільмаў (Фрёкн Бок у «Карлсан вярнуўся»).

## Крылатыя выразы

* Муля, не нэрвуй мяне!

* Калі я памру, то пахавайце мяне і на помініку напішыце: "Памерла ад агіды".

* Прыгажосьць — гэта страшная сіла.

* Лесьбійства, гомасэксуальнасьць, мазахізм, садызм — гэта не вычварэнства. Вычварэнстваў, насамрэч, толькі два: хакей на траве і балет на лёдзе. 

* Склероз нельга вылечыць — яго можна забыць.

* Здароўе — гэта калі вам баліць кожны дзень у іншым месцы.

* Ведаеце, калі я ўбачыла гэтага лысага на браневіку, то зразумела: нас чакаюць вялікія непрыемнасьці. *(Пра [[Уладзімер Ленін|Ўладзімера Леніна]])*

## Фільмаграфія
# 1934 — Пампушка — *Спадарыня Луазо Кес*
# 1937 — Дума пра казака Голоту — *Пападзьдзя*
# 1939 — Памылка інжынэра Кочына — *Іда Гурэвіч, жонка краўца*
# 1939 — Падкідыш — *Ляля*
# 1939 — Чалавек у футарале — *жонка інспэктара гімназіі*
# 1940 — Каханая дзяўчына — *Маня, цётка Дабракова*
# 1941 — Мара — *Роза Скараход*
# 1941 — Як пасварыўся Іван Іванавіч з Іванам Нічыпаравічам — *Гарпіна*
# 1942 — Аляксандар Пархоменка — *тапёрка*
# 1943 — Новыя прыгоды Швэйка («Салдацкая казка») — *цётачка Адэль*
# 1943 — Тры гвардзейцы («Родныя берагі») — *Соф'я Іванаўна, дырэктарка музэю*
# 1944 — Вясельле — *Настасься Цімафееўна, маці нявесты*
# 1945 — Нябесны ціхаход — *прафэсарка мэдыцыны*
# 1945 — Слон і вяровачка — *бабуля*
# 1947 — Вясна — *Маргарыта Львоўна*
# 1947 — Папялушка — *Мачыха*
# 1947 — Радавы Аляксандар Матросаў — *вайсковая лекарка*
# 1949 — Сустрэча на Эльбе — *місіс Мак-Дэрмат*
# 1949 — У іх ёсць Радзіма — *фраў Вурст*
# 1958 — Дзяўчына з гітарай — *Зоя Паўлаўна Сьвірысьцінская*
# 1960 — Асьцярожна, бабуля! — *бабуля*
# 1960 — Драма (кароткамэтражны) — *Мурашкіна*
# 1963 — Так і будзе (тэлеспэктакль)
# 1964 — Лёгкае жыцьцё — *Маргарыта Іванаўна*, *«Каралева Марго»*
# 1964 — Кнот № 25 — *Варажбітка* ў сюжэце «Карты не хлусяць»
# 1964 — Кнот № 33 — *грамадзянка Піскунова* ў сюжэце «Не паеду»
# 1965 — Першы наведвальнік — *старая пані*
# 1966 — Сёньня — новы атракцыён — *Ада Канстанцінаўна Бранд, дырэктарка цырку*
# 1978 — Далей — цішыня… (фільм-спэктакль) — *Люсі Купэр*
# 1980 — Камедыя даўно мінулых дзён — выкарыстаныя архіўныя кадры.

## Вонкавыя спасылкі

* 

## Крыніцы

Катэгорыя:Савецкія акторкі
Катэгорыя:Народныя артысты РСФСР
Катэгорыя:Народныя артысты СССР
Катэгорыя:Акторы XX стагодзьдзя
Катэгорыя:Пахаваныя на Данскіх могілках